Príloha č. 2 – Informatívny text výzvy v rámci DNS

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného dynamického nákupného systému s predmetom **„Digitálna marketingová stratégia pre potreby MARIANUM - Pohrebníctvo mesta Bratislavy“.**

TÁTO VÝZVA JE LEN INFORMATÍVNA, KONKRÉTNA VÝZVA BUDE VYŠPECIFIKOVANÁ A UPRAVENÁ AŽ PRE KONKRÉTNU ZÁKAZKU V RÁMCI ZRIADENÉHO DYNAMICKÉHO NÁKUPNÉHO SYSTÉMU.

**Výzva** **na predkladanie ponúk**

v rámci zriadeného dynamického nákupného systému (ďalej len „DNS“): **„Digitálna marketingová stratégia pre potreby MARIANUM - Pohrebníctvo mesta Bratislavy“**

1. **Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: vo@marianum.sk

Telefón: +421 2 50 700 118

1. **Všeobecná špecifikácia predmetu zákazky**

Názov: Návrh digitálnej marketingovej stratégie, brandbuilding, positioning, ideamaking, social media stratégia a komplexná príprava a exekúcia kampaní na obdobie od 15.5. do 15.10.2022

CPV:

 **Hlavný predmet**

 Hlavný slovník:

 79340000-9 Reklamné a marketingové služby

**Doplňujúci predmet**

79342000-3 Marketingové služby

79341400-0 Služby týkajúce sa reklamnej kampane

Druh: Služby

Elektronická aukcia: Nie

1. **Opis predmetu zákazky**

Predmetom zákazky je návrh digitálnej marketingovej stratégie, brandbuilding, positioning, ideamaking, social media stratégia a komplexná príprava a exekúcia kampaní na časové obdobie od 15.5. 2022 do 15.10.2022 v rozsahu:

**Opis poskytnutia služby podľa náročnosti:**

**A – zložité služby (človekohodiny 200)**

* marketingová stratégia vrátane komunikačných tém a kreatívneho konceptu
* dlhodobá komunikačná taktika pre Marianum – výber vhodných digitálnych kanálov

 pre komunikačné kampane

* príprava a nasadenie taktických komunikačných kampaní
* zadefinovanie insightov, cieľových skupín, krátkodobých a dlhodobých cieľov
* návrh long-termových kampaní – vrátane rozpočtu, formátu

**B – stredne náročné služby (človekohodiny 400)**

* vypracovanie mesačných taktických a komunikačných (publikačných) plánov
* odporúčanie pre budovanie brandu a positioning značky Marianum
* vyhodnocovanie KPI jednotlivých kampaní
* copywritting, grafický dizajn
* projekt manažment

**C – menej náročné služby (človekohodiny 800)**

* publikovanie príspevkov na základe schváleného plánu
* pravidelné mesačné vyhodnocovanie a reporty
* správa sociálnych sietí a Google My Business

 **Doplňujúce informácie k poskytovaniu služieb / bude upresnené**

1. Poskytovateľ, predloží obstarávateľovi mesačný plán služieb na nadchádzajúci mesiac a správu o plnení plánu za predchádzajúci mesiac minimálne posledný deň v mesiaci.
2. O mesačnom pláne na nadchádzajúci mesiac budú zmluvné strany komunikovať priebežne a v dostatočnom časovom predstihu tak, aby bol schválený minimálne posledný deň v mesiaci, pričom operatívne je možné aj priebežne po vzájomnej dohode realizovať úpravy mesačného plánu za účelom skvalitnenia komunikácie a dosiahnutie lepšieho výsledku.
3. Schválenie mesačného plánu na nadchádzajúci mesiac vykonajú určené zodpovedné osoby.
4. Správa o plnení plánu za predchádzajúci mesiac bude obsahovať podrobné štatistky a detaily poskytnutého plnenia, porovnanie plnenia so schváleným mesačným plánom, odôvodnenie nesplnenia mesačného plánu, návrhy na zmeny a zlepšenia, počet človekohodín počas, ktorých poskytovateľ vykonával činnosti podľa objednávky, vyčíslenie odmeny za poskytnuté služby, vyčíslenie nákladov vynaložených na reklamné a propagačné činnosti, vrátanie kópií príslušných účtovných dokladov.
5. Správu o plnení plánu za predchádzajúci mesiac schvaľujú zodpovedné osoby. Takto schválená správa je podkladom na fakturáciu zo strany poskytovateľa.
6. Zmluvné strany budú počas plnenia konkrétnej objednávky úzko spolupracovať za účelom efektívneho a flexibilného riešenia prípadných zmien a úprav mesačného plánu. Zmeny mesačného plánu podliehajú schváleniu zo strany zodpovednej osoby.
7. Všetky formy a podoby príspevkov, platenej propagácie (reklamy), súťaží, textov, grafiky, obrázkov, kampaní, reklamných odkazov, resp. reklamy, kľúčových slov musia byť odovzdané elektronickou podobou obstarávateľovi na schválenie pred ich plánovaným zverejnením v zmysle odsúhlaseného harmonogramu – publikačného plánu.
8. Všetky formy a podoby príspevkov, platenej propagácie (reklamy), súťaží, textácie, grafiky, obrázkov, kampaní, reklamných odkazov, resp. reklamy, vrátane návrhu textovej alebo bannerovej reklamy musia byť realizované v súlade s dodaným Dizajn manuálom organizácie Marianum.
9. Obstarávateľ si vyhradzuje právo na rozhodnutie o podobe a hodnote výhry v súťažiach.
10. Obstarávateľ si vyhradzuje právo po vzájomnej dohode s poskytovateľom zverejňovať príspevky na svojich sociálnych sieťach, resp. sieťach ktoré má vo svojej správe.
11. Verejný obstarávateľ nahradí poskytovateľovi všetky náklady v súvislosti s platenou propagáciou (reklamou) na sociálnych sieťach, a všetky náklady v súvislosti s platenou propagáciou kampaní, reklamnými odkazmi, ktoré poskytovateľ vynaloží počas doby trvania zmluvy, maximálne v sume spolu 5 000 EUR bez DPH za celé obdobie účinnosti objednávky.
12. Verejný obstarávateľ si vyhradzuje právo na náhľad do reklamného systému v správe dodávateľa ako i požiadať o výpisy elektronickou alebo papierovou formou.

Požadujú sa nasledujúce doklady o odbornej spôsobilosti:................., požadujú sa predložiť v rámci súčinnosti od úspešného uchádzača

1. **Predpokladaná hodnota zákazky**

 xxxxx,xx€ bez DPH

1. **Rozdelenie zákazky na časti**

Zákazka nie je rozdelená na časti

1. **Miesto a čas plnenia predmetu zákazky:**

**Miesto:** sídlo, objednávateľa

**Čas:** do 20 dní od odoslania objednávky

1. **Typ zmluvného vzťahu:** Objednávka s VOP
2. **Hlavné podmienky financovania :**

Predmet zákazky bude financovaný z vlastných zdrojov na základe faktúry. Faktúra bude mať 30-dňovú lehotu splatnosti odo dňa jej doručenia. Súčasťou faktúry bude súpis poskytnutých služieb v stanovených jednotkových množstvách. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Podmienky účasti boli požadované pri zaraďovaní do DNS

1. **Komunikácia a vysvetľovania:**

11.1. Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

11.2 Predkladanie a obsah ponuky

Ponuky sa budú predkladať elektronicky v zmysle § 49 ods. 1 písm. a) ZVO, do systému JOSEPHINE, umiestnenom na webovej adrese https://josephine.proebiz.com. Predkladanie ponúk je umožnené iba autentifikovaným zaradeným záujemcom do daného zriadeného Dynamického nákupného systému. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.

11. 3.Vysvetlenie podkladov

Adresa stránky, kde je možný prístup k dokumentácií verejného obstarávania je: <https://josephine.proebiz.com/>.

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE o vysvetlenie.

Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky. Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE.

Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 8 b) ZVO. Všeobecné informácie k webovej aplikácií JOSEPHINE JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov: Microsoft Internet Explorer verzia 11.0 a vyššia, Mozilla Firefox verzia 13.0 a vyššia alebo Google Chrome Microsoft Edge.

Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom.

Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE.

Verejný obstarávateľ o jeho uverejnení odošle správu všetkým známym záujemcom v deň uverejnenia.

Verejný obstarávateľ primerane predĺži lehotu na predkladanie ponúk, ak - vysvetlenie informácií potrebných na vypracovanie ponuky nie je poskytnuté v lehote podľa tohto bodu aj napriek tomu, že bolo vyžiadané dostatočne vopred alebo - v dokumentoch potrebných na vypracovanie ponuky vykoná podstatnú zmenu. Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk v rámci zriadeného DNS.

1. **Predkladanie ponúk:**

**Lehota:** xx.xx.2022 - do xx:00 hod.

**Spôsob: prostredníctvom systému JOSEPHINE na adrese:**

 <https://josephine.proebiz.com/sk/tender/xxxxxx/summary>

zákazka : ..............

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk**.**

1. **Obsah ponuky:**

Ponuka musí obsahovať riadne vyplnený a podpísaný:

1. Návrh na plnenie kritéria (podľa prílohy č. 1)

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ vyzve uchádzača s najlepším návrhom na plnenie kritérií na predloženie dokladov nevyhnutných pre splnenie podmienok súčinnosti.
3. Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie podmienok súčinnosti.
4. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
5. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

V Bratislave, dňa .. ....2022

**Prílohy:**

Príloha č. 1 – Návrh na plnenie kritérií, (počet človekohodín, jednotkové ceny )

Príloha č. 2. – Opis predmetu zákazky,

Príloha č. 2 – Návrh zmluvy